CELEX: 32018R1232
Language: sk
Date: 2018-09-11 00:00:00
Title: Vykonávacie nariadenie Komisie (EÚ) 2018/1232 z 11. septembra 2018, ktorým sa mení vykonávacie nariadenie (EÚ) č. 1354/2011, pokiaľ ide o colné kvóty Únie na ovčie a kozie mäso s pôvodom v Nórsku a na Novom Zélande

14.9.2018   
               
               
                  SK
               
               
                  Úradný vestník Európskej únie
               
               
                  L 231/13
               
            
         VYKONÁVACIE NARIADENIE KOMISIE (EÚ) 2018/1232
         z 11. septembra 2018,
         ktorým sa mení vykonávacie nariadenie (EÚ) č. 1354/2011, pokiaľ ide o colné kvóty Únie na ovčie a kozie mäso s pôvodom v Nórsku a na Novom Zélande
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187 písm. a) a b),
         keďže:
         
                     (1)
                  
                  
                     Vykonávacím nariadením Komisie (EÚ) č. 1354/2011 (2) sa stanovuje otvorenie ročných dovozných colných kvót Únie pre ovce, kozy, ovčie mäso a kozie mäso, okrem iného aj s pôvodom v Nórsku a na Novom Zélande.
                  
               
                     (2)
                  
                  
                     V článku 4 vykonávacieho nariadenia (EÚ) č. 1354/2011 sa stanovuje, že colné kvóty otvorené uvedeným nariadením sa majú spravovať v súlade s článkami 49 až 54 vykonávacieho nariadenia Komisie (EÚ) 2015/2447 (3).
                  
               
                     (3)
                  
                  
                     Nariadením Rady (ES) č. 992/95 (4) sa stanovuje otvorenie ročných dovozných colných kvót Únie pre niektoré poľnohospodárske produkty s pôvodom v Nórsku. V článku 3 uvedeného nariadenia sa stanovuje, že colné kvóty, ktoré ním boli otvorené sa majú spravovať v súlade s článkami 49 až 54 vykonávacieho nariadenia (EÚ) 2015/2447.
                  
               
                     (4)
                  
                  
                     Európska únia a Nórsko uzavreli dohodu vo forme výmeny listov o dodatočných obchodných preferenciách v prípade poľnohospodárskych výrobkov (ďalej len „dohoda“). Dohoda s Nórskom bola v mene Únie schválená rozhodnutím Rady (EÚ) 2018/760 (5).
                  
               
                     (5)
                  
                  
                     Dohoda s Nórskom nadobúda platnosť prvým dňom tretieho mesiaca nasledujúceho po dátume uloženia poslednej listiny o schválení. Posledná listina bola uložená 16. júla 2018. Dohoda s Nórskom teda nadobúda platnosť 1. októbra 2018. V prílohe IV k dohode s Nórskom sa stanovuje konsolidácia dvoch kvót pre výrobky, na ktoré sa vzťahujú číselné znaky KN 0210 a 0204, stanovené nariadením (ES) č. 992/95 a vykonávacím nariadením (EÚ) č. 1354/2011 do jednotnej colnej kvóty.
                  
               
                     (6)
                  
                  
                     V záujme jasnosti a právnej istoty by sa táto jednotná colná kvóta mala otvoriť a spravovať podľa nariadenia Európskeho parlamentu a Rady (EÚ) č. 952/2013 (6). Colná kvóta pre výrobky s pôvodom v Nórsku, ktoré patria pod číselný znak KN 0204, by sa teda mala súčasne odstrániť z vykonávacieho nariadenia (EÚ) č. 1354/2011 na základe nariadenia (EÚ) č. 1308/2013.
                  
               
                     (7)
                  
                  
                     Nové nariadenie, ktorým sa otvára dovozná jednotná colná kvóta pre výrobky s pôvodom v Nórsku, ktoré sa má prijať v súlade s nariadením (EÚ) č. 952/2013, sa bude uplatňovať od 1. októbra 2018. Príslušné zmeny vykonávacieho nariadenia (EÚ) č. 1354/2011 by sa preto mali uplatňovať od rovnakého dátumu.
                  
               
                     (8)
                  
                  
                     Po pristúpení Chorvátskej republiky sa rozšírilo colné územie Únie. Preto Únia podľa pravidiel Svetovej obchodnej organizácie (WTO) začala rokovania s členmi WTO, ktorí majú právo rokovať s pristupujúcim členským štátom, s cieľom dohodnúť sa na kompenzačných vyrovnaniach.
                  
               
                     (9)
                  
                  
                     Dohoda vo forme výmeny listov medzi Európskou úniou a Novým Zélandom podľa článku XXIV:6 a článku XXVIII Všeobecnej dohody o clách a obchode 1994 (GATT), ktorá sa týka zmeny koncesií v listine Chorvátskej republiky v rámci jej pristúpenia k Európskej únii („dohoda s Novým Zélandom“), bola parafovaná 18. mája 2017. Rozhodnutím Rady (EÚ) 2017/1363 (7) sa schválilo jej podpísanie a rozhodnutím Rady (EÚ) 2018/1030 (8) sa dohoda uzatvorila. V dohode s Novým Zélandom sa stanovuje, že Novému Zélandu sa k pridelenej ročnej colnej kvóte, na ktorú sa vzťahuje číselný znak KN 0204, pridá 135 ton (ekvivalent jatočnej hmotnosti).
                  
               
                     (10)
                  
                  
                     Na účely primeraného spravovania colnej kvóty stanovenej vykonávacím nariadením (EÚ) č. 1354/2011 by sa malo dodatočné množstvo sprístupniť 1. októbra 2018.
                  
               
                     (11)
                  
                  
                     Vykonávacie nariadenie (EÚ) č. 1354/2011 by sa preto malo zodpovedajúcim spôsobom zmeniť. Zmeny by sa mali uplatňovať odo dňa nadobudnutia platnosti dohôd s Nórskom a Novým Zélandom.
                  
               
                     (12)
                  
                  
                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
                  
               PRIJALA TOTO NARIADENIE:
         
            Článok 1
            Príloha k vykonávaciemu nariadeniu (EÚ) č. 1354/2011 sa nahrádza textom uvedeným v prílohe k tomuto nariadeniu.
         
         
            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Uplatňuje sa od 1. októbra 2018.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. septembra 2018
            
               
                  Za Komisiu
               
               
                  v mene predsedu
               
               Phil HOGAN
               
                  člen Komisie
               
            
         
         
            (1)  Ú. v. EÚ L 347, 20.12.2013, s. 671.
         
            (2)  Vykonávacie nariadenie Komisie (EÚ) č. 1354/2011 z 20. decembra 2011, ktorým sa otvárajú ročné colné kvóty Únie na ovce, kozy, ovčie mäso a kozie mäso (Ú. v. EÚ L 338, 21.12.2011, s. 36).
         
            (3)  Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).
         
            (4)  Nariadenie Rady (ES) č. 992/95 z 10. apríla 1995 o otvorení a správe colných kvót Spoločenstva pre niektoré poľnohospodárske produkty a produkty z rýb s pôvodom v Nórsku (Ú. v. ES L 101, 4.5.1995, s. 1).
         
            (5)  Rozhodnutie Rady (EÚ) 2018/760 zo 14. mája 2018 o uzavretí dohody vo forme výmeny listov medzi Európskou úniou a Nórskym kráľovstvom, ktorá sa týka dodatočných obchodných preferencií pri poľnohospodárskych výrobkoch (Ú. v. EÚ L 129, 25.5.2018, s. 1).
         
            (6)  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).
         
            (7)  Rozhodnutie Rady (EÚ) 2017/1363 zo 17. júla 2017 o podpise Dohody vo forme výmeny listov medzi Európskou úniou a Novým Zélandom v zmysle článku XXIV:6 a článku XXVIII Všeobecnej dohody o clách a obchode 1994 (GATT), ktorá sa týka zmeny koncesií v listine Chorvátskej republiky v rámci jej pristúpenia k Európskej únii v mene Európskej únie (Ú. v. EÚ L 191, 22.7.2017, s. 1).
         
            (8)  Rozhodnutie Rady (EÚ) 2018/1030 z 13. júla 2018 o uzavretí Dohody vo forme výmeny listov medzi Európskou úniou a Novým Zélandom v zmysle článku XXIV:6 a článku XXVIII Všeobecnej dohody o clách a obchode 1994 (GATT), ktorá sa týka zmeny koncesií v listine Chorvátskej republiky v rámci jej pristúpenia k Európskej únii (GATT), ktorá sa týka zmeny koncesií v listine Chorvátskej republiky v rámci jej pristúpenia k Európskej únii (Ú. v. EÚ L 185, 23.7.2018, s. 1).
      
      
         
            PRÍLOHA
            „
                  
                     PRÍLOHA
                     
                        COLNÉ KVÓTY ÚNIE NA OVČIE A KOZIE MÄSO [V TONÁCH (T) EKVIVALENTU HMOTNOSTI JATOČNÉHO TELA]
                     
                     
                                 Číselné znaky KN
                              
                              
                                 Valorické clo
                                 %
                              
                              
                                 Špecifické clo
                                 EUR/100 kg
                              
                              
                                 Poradové číslo na základe systému „kto prv príde, ten prv berie“
                              
                              
                                 Pôvod
                              
                              
                                 Ročný objem v tonách ekvivalentu hmotnosti jatočného tela
                              
                           
                                 živé zvieratá (koeficient = 0,47)
                              
                              
                                 vykostené jahňacie mäso (1) (koeficient = 1,67)
                              
                              
                                 vykostené baranie/ovčie mäso (2) (koeficient = 1,81)
                              
                              
                                 mäso s kosťami a jatočné telá (koeficient = 1,00)
                              
                              
                                  
                              
                              
                                  
                              
                           
                                 0204 
                              
                              
                                 nula
                              
                              
                                 nula
                              
                              
                                 —
                              
                              
                                 09.2101
                              
                              
                                 09.2102
                              
                              
                                 09.2011
                              
                              
                                 Argentína
                              
                              
                                 23 000 
                              
                           
                                 —
                              
                              
                                 09.2105
                              
                              
                                 09.2106
                              
                              
                                 09.2012
                              
                              
                                 Austrália
                              
                              
                                 19 186 
                              
                           
                                 —
                              
                              
                                 09.2109
                              
                              
                                 09.2110
                              
                              
                                 09.2013
                              
                              
                                 Nový Zéland
                              
                              
                                 228 389 
                              
                           
                                 —
                              
                              
                                 09.2111
                              
                              
                                 09.2112
                              
                              
                                 09.2014
                              
                              
                                 Uruguaj
                              
                              
                                 5 800 
                              
                           
                                 —
                              
                              
                                 09.2115
                              
                              
                                 09.2116
                              
                              
                                 09.1922
                              
                              
                                 Čile (3)
                                 
                              
                              
                                 8 000 
                              
                           
                                 —
                              
                              
                                 09.2125
                              
                              
                                 09.2126
                              
                              
                                 09.0693
                              
                              
                                 Grónsko
                              
                              
                                 100
                              
                           
                                 —
                              
                              
                                 09.2129
                              
                              
                                 09.2130
                              
                              
                                 09.0690
                              
                              
                                 Faerské ostrovy
                              
                              
                                 20
                              
                           
                                 —
                              
                              
                                 09.2131
                              
                              
                                 09.2132
                              
                              
                                 09.0227
                              
                              
                                 Turecko
                              
                              
                                 200
                              
                           
                                 —
                              
                              
                                 09.2171
                              
                              
                                 09.2175
                              
                              
                                 09.2015
                              
                              
                                 Iné (4)
                                 
                              
                              
                                 200
                              
                           
                                 —
                              
                              
                                 09.2178
                              
                              
                                 09.2179
                              
                              
                                 09.2016
                              
                              
                                 
                                    Erga omnes
                                     (5)
                                 
                              
                              
                                 200
                              
                           
                                 0104 10 30 
                                 0104 10 80 
                                 0104 20 90 
                              
                              
                                 10 %
                              
                              
                                 nula
                              
                              
                                 09.2181
                              
                              
                                 —
                              
                              
                                 —
                              
                              
                                 09.2019
                              
                              
                                 
                                    Erga omnes
                                     (5)
                                 
                              
                              
                                 92
                              
                           
               “
            
               (1)  A mäso z kozliat.
            
               (2)  A iné kozie mäso ako z kozliat.
            
               (3)  Colná kvóta pre Čile sa zvyšuje o 200 t ročne.
            
               (4)  „Iné“ odkazuje na všetkých členov WTO okrem Argentíny, Austrálie, Nového Zélandu, Uruguaja, Čile, Grónska a Islandu.
            
               (5)  „Erga omnes“ sa vzťahuje na všetky pôvody vrátane krajín uvedených v tejto tabuľke.